I førkristen tid lå det en helligdom viet den keltiske gudinnen Brigid (samme navn som den senere helgenen og som deler flere trekk med den førkristne gudinnen). Etter at kristendommen kom i 400-tallet og 500-tallet ble det grunnlagt et kloster. Det var et dobbeltkloster med både munker og nonner, og lå på stedet hvor katedralen ligger i dag. Klosteret var nært assosiert med klanen Uí Dúnlaige som dominerte det historiske kongedømmet Laighin. Kildare ble derfor i praksis en slags hovedstad for dette kongedømmet.